Pamätné budovy SNP (Banská Bystrica)

**Pamätné budovy SNP v Banskej Bystrici** sú súborom budov v Banskej Bystrici, ktoré pripomínajú a spájajú sa s udalosťami a organizovaním SNP, medzi najvýznamnejšie z nich patria budova sídla povstaleckej Slovenskej národnej rady, povereníctiev, rozhlasu, štábu 1. čs armády a samosprávnych ustanovizní. V roku 1982 boli Uznesením vlády SSR z 15. septembra 1982 číslo 255 vyhlásené za Národnú kultúrnu pamiatku.

## Zoznam pamätných budov v zmysle uznesenia
# Pamätník Slovenského národného povstania s areálom – Nábrežie Dukelských hrdinov
# Pamätná budova - sídlo Ústredného výboru Komunistickej strany Slovenska počas Slovenského národného povstania – Národná ulica č. 8 
# Pamätná budova - sídlo Slovenskej národnej rady počas Slovenského národného povstania – Skuteckého č. 10
# Pamätná budova - sídlo Hlavného štábu partizánskych oddielov – Námestie SNP č. 14
# Vojenské gymnázium - pamätná budova - sídlo ilegálneho vojenského ústredia počas SNP – ul. Čsl. armády 7.
# Národný dom - pamätná budova zjednocovacieho zjazdu z roku 1944 – Národná ulica č. 11
# Pamätná budova vyhlásenia Slovenského národného povstania – Horná ulica č. 21

### Múzeum slovenského národného povstania

**[[Kapitulská ulica (Banská Bystrica)|Kapitulská]] č. 23**

### Sídlo Ustredného výboru Komunistickej strany Slovenska
**[[Národná ulica (Banská Bystrica)|Národná ulica]] č. 8**

*v dome bola pred povstaním umiestnená organizácia Deutsche Partei a Freiwillige Schutzstaffel (ozbrojené jednotky DP). Dňa 30.8.1944 ho po prestrelke obsadili partizáni.
*počas SNP tu bolo sídlo ÚV KSS, redakcia Pravdy a odborový sekretariát. 

### Sídlo povstaleckej SNR
**[[Skuteckého ulica (Banská Bystrica)|Skuteckého]] ul. č. 10**

Dvojpodlažný secesný dom zo začiatku 20. storočia, v ktorom bolo počas SNP sídlo povstaleckej Slovenskej národnej rady. Pôsobila tu od 1. septembra 1944 do 23. októbra 1944. Tu zasadalo pôvodné 13 členné plénum a tiež pracovalo Predsedníctvo SNR a Úrad predsedníctva SNR, ktoré malo 2 predsedov, Karola Šmidkeho a Dr. Vavra Šrobára. Počas SNP bolo v 41 člennom pléne paritné zastúpenie KSS a DS plus generál Ján Golian. SNR vykonávala moc prostredníctvom 9 neskôr 11 povereníctiev.

### Sídlo Hlavného štábu partizánskych oddielov
**[[Námestie SNP (Banská Bystrica)|Námestie SNP]] č. 14**

*sídlo Hlavného štábu partizánskych oddielov na Slovensku od 18. septembra 1944. Hl. veliteľ partizánskych oddielov Karol Šmidke, zástupcovia Branislav Manica, neskôr A. N. Asmolov 

### Sídlo ilegálneho vojenského ústredia
**[[Československej armády (Banská Bystrica)|Čsl. armády]] č. 7** 
 
*Vojenské ústredie príprav povstania. Velitelia I. čs. armády pplk. Ján Golian a od 7. októbra 1944 divízny generál Rudolf Viest.
***Povereníctvo SNR pre obranu**, povereník Mikuláš Ferjenčík, zástupcovia: Karol Šmidke, Jozef Styk  
*Štáb 1. čs. armády na Slovensku - náčelník štábu: Július Nosko, prednosta operačného oddelenia: Karol Pekník 
*Vojenské misie ZSSR, USA a Spojeného kráľovstva.

### Pamätná budova zjednocovacieho zjazdu z roku 1944
**[[Národná ulica (Banská Bystrica)|Národná ulica]] č. 11**
 
**[[Národný dom (Banská Bystrica)|Národný dom]]** postavený koncom 20-tych rokov podľa návrhu arch. Emila Belluša. Dna 17. septembra 1944 sa tu uskutočnil zjednocovací zjazd KSS a sociálnej demokracie 

### Pamätná budova vyhlásenia Slovenského národného povstania
**[[Horná ulica (Banská Bystrica)|Horná ulica]] ul. č. 21**

* v budove bolo zriadené provizórne rozhlasové štúdio, odkiaľ 30. augusta 1944 o 11:05 hod. začal vysielať *[[Slobodný slovenský vysielač]]*; plk. Mirko Vesel prečítal Proklamáciu vojenského revolučného vedenia; ako hlásateľ tu pôsobil prof. Ladislav Sára ktorý zahynul počas bombardovania transportu do koncentrčného tábora pri Melku 19. 2. 1945 

## Ďalšie pamätné miesta

### Povereníctva
**Skuteckého ul. č. 11**

**Povereníctvo SNR pre veci hospodárske a zásobovacie v prvých dňoch SNP**
Povereník: Ján Ursíny, zástupca Ján PúllSecesná stavba z rokov 1996-98. Potom bolo premiestnené na Skuteckého číslo 8 

**Skuteckého ul. č. 8**
**Povereníctva SNR pre veci hospodárske a zásobovacie**
Povereník:Ján Ursíny, zástupca Dr. Ján Púll
 
**Skuteckého ul. č. 7**

**Povereníctva SNR pre pravosúdie a cs. vojenský súd**
Povereník: Jozef Šoltész, zástupca: Ivan Pietor
  
**Skuteckého ul. č. 20**
**Povereníctvo SNR pre školstvo a osvetu a redakcia Hlasu ľudu**
Povereník:Jozef Lettrich, zástupca: Ondrej Pavlík

**Moyzesovo námestie č. 14**
**Povereníctvo SNR pre zdravotníctvo**
Povereník: I. Fendt, zástupca: Iľja Paulíny-Tóth

**Národná ulica č. 10**

**Povereníctvo SNR pre veci finančné**
Povereník: Viliam Pauliny, zástupca: Karol Markovič

**ul. Františka Švantnera č. 9**

***Povereníctvo SNR pre pošty a telegrafy** Povereník: Ján Ševčík, zástupca: Alexander Bahurinský
***Povereníctvo SNR pre veci vnútorné** Povereník:Gustáv Husák, zástupca: Ivan Štefánik
***Povereníctvo SNR pre dopravu a železnice**  Povereník: Ing. Štefan Višnovský, zástupca: Pavel Blaho
***Povereníctvo SNR pre verejné práce** Povereník: Jozef Juraj Styk, zástupca Ing. Samuel Takáč
*Ústredné riaditeľstvo slovenských elektrární

Na čele **povereníctva pre sociálnu starostlivosť** bol František Kubač, zástupca: Dr. Fedor Thurzo

### Slobodný slovenský vysielač
**[[Námestie Štefana Moysesa|Moyzesovo námestie]] č. 23**
*sídlo redakcií a technického zariadenia Slobodného slovenského vysielača a Spravodajskej agentúry Slovenska ZAS, presídlilo sa sem z provizórneho štúdia, zariadenia pochádzali zo štúdia v Prešove a z rozhlasového štúdia Matice slovenskej v Martine. Po zbombardovaní vysielača 2. septembra 1944 vysielal Slobodný slovenský vysielač z mobilného vysielača, ktorý mal stanovisko postupne na Troch Duboch, vo Zvolene, v Brezne, Slovenskej Ľupči, Dubovej, Laskomeri a ďalších miestach. Posledný raz sa ohlásil 27.októbra 1944 o 22:00 zo Športhotela na Donovaloch a vysielal posledný rozkaz veliteľa Československej armády generála Rudolfa Viesta.

### Sídlo banskobystrického revolučného národného výboru
**[[Námestie SNP (Banská Bystrica)|Námestie SNP]] č. 1**

*sídlo banskobystrického revolučného národného výboru, predsedal mu Ján Zeman, ktorý 30.8.1944 vydal vyhlášku o prevzatí moci a správy v meste 

### Budova revolučných národných výborov
**Národná ulica č. 12**
 
* v budove boli ubytovaní členovia revolučných národných výborov z území obsadených okupantmi (Turčiansky Svätý Martin, Žilina, Kremnica, Topoľčany, Prievidza, Baťovany); bola tu tiež evakuačná kancelária a jedáleň pre evakuantov

### Ostatné budovy a miesta
**Lazovná ul. č. 9** 

*Župný dom*

**Lazovná ul č. 42**
*evanjelický cintorín, kde sú pochované obete vraždenia v Kremničke a tiež bojovníci SNP (Samuel Máľach-Petrovský a i.)

**Skuteckého ul. č. 2** 
*počas SNP tu bola umiestnená pošta 

**Horná ul. č. 18**
 
*tlačiaren Grafia, pokračovateľka jednej z najslávnejších tlačiarní na Slovensku - Machold. V nej sa počas SNP tlačila Deklarácia SNR, zákony a vyhlášky SNR a jej povereníctiev, plagáty, noviny Hlas ľudu
 
**Moyzesovo námestie č. 47** 
*Katolícky cintorín kde sú pochovaní padlí povstaleckí vojaci a partizáni, medzi nimi aj francúzski partizáni, ktorí padli v bojoch v Turci a tiež občania exhumovaní z hromadných hrobov v okolí Banskej Bystrice 

**Námestie Slovenského národného povstania** 
*Na tomto námestí sa formovali povstalecké jednotky pred odchodom na front. 
*30. októbra 1944 tu bola vojenská prehliadka okupačných vojsk, na ktorej Dr. Tiso a gen. Höffle vyznamenávali vojakov za víťazstvo nad povstalcami.

**Námestie SNP č. 8** 

*sídlo odboru pre poľnohospodárstvo a lesníctvo

**Námestie SNP č. 15**
*tu sa už pred povstaním uskutočňovali schôdzky ilegálnych odbojových činiteľov a bol ustanovený ilegálny revolučný národný výbor Banskej Bystrice, ktorý začal svoju legálnu činnosť 30. 8. 1944 

**Námestie SNP č. 23**

*tu pôsobil Viliam Pauliny, člen SNR, povereník pre financie, zavraždený nacistami 

**[[Dolná ulica (Banská Bystrica)|Dolná ul]]. č. 37**

*tlačiareň O. Žabku, tu tlačili časopis Bojovník, orgán Veliteľstva 1. čs. armády na Slovensku. V Dolnej ulici sa odohrávali boje 30. 8. 1944 a 25. 3. 1945 

**Národná ulica č. 5** 
*redakcia časopisu Nové slovo

## Galéria

## Externé odkazy
*Pamätné budovy SNP
*Pamätníky a pamätné tabule v Banskej Bystrici ISBN 978-80-88783-47-3
*Uznesenie vlády zo 15. 9. 1982 č. 255 vydané v čiastke 15/1983 Zb.

## Referencie

Kategória:Stavby v Banskej Bystrici
Kategória:Slovenské národné povstanie v kultúre
Kategória:Národné kultúrne pamiatky na Slovensku pred rokom 2002
Kategória:Kultúrne pamiatky v okrese Banská Bystrica